laion/Wikipedia-Exotic huggingface dataset:
הפארק המדינתי גוזנקס

הפארק המדינתי גוזנקס (באנגלית: Goosenecks State Park – מילולית "הפארק המדינתי צווארי אווז") הוא פארק מדינתי קטן בדרום מדינת יוטה שבארצות הברית, המשקיף על הנפתולים החדים בנהר סן חואן. נפתולים אלו דמויי פרסת סוס מכונים "צווארי האווז" (Goosenecks), והם שנתנו לפארק את שמו. הפארק המדינתי משתרע על שטח של 40 דונם בתחומי מחוז סן חואן (San Juan County) ביוטה, קרוב לגבול עם אריזונה. היישוב הקרוב ביותר הוא מקסיקן האט (Mexican Hat) ביוטה. המקום הוכרז כפארק מדינתי ב-1962, והוא מנוהל על ידי הפארקים המדינתיים של יוטה. הנפתולים בנהר נוצרו לפני מיליוני שנים כשקמר מונומנט התרומם לאיטו ואילץ את הנהר סן חואן להתחתר לעומק וליצור קניונים מתפתלים בעומק של מעל ל-300 מטרים. הנהר מתפתל עד כדי כך שאורכו מגיע ל-8 קילומטרים בקטע שאורכו בקו אווירי הוא 1.6 קילומטרים. הקניונים עברו מאז סחיפה באמצעות מים, רוחות, כפור וכוח המשיכה. הפארק הוא בעיקרון תצפית ממצוק בגובה 1,500 מעל פני הים אל הנפתולים ואל הנהר, הזורם מעל ל-300 מטרים מתחת לתצפית. השירותים בפארק המדינתי גוזנקס מועטים. אין באתר מרכז מבקרים, יש כמה אתרי פיקניק עם שולחנות לאורך המצוק, ובתי שימוש ללא הדחה (vault toilets). המבקרים מתבקשים להביא עמם מים, מזון, וכל ציוד נדרש אחר. אין ברחבי הפארק שבילי הליכה, ולא ניתן לרדת לנהר, אבל שביל הונאקר (Honaker Trail), כמה קילומטרים צפונית-מערבית לפארק מאפשר גישה לנהר סן חואן. מדיה וקבצים בנושא הפארק המדינתי גוזנקס בוויקישיתוף אתר האינטרנט הרשמי של הפארק המדינתי גוזנקס (באנגלית) האתר הרשמי של הפארק "Utah State Park 2011 Visitation" (PDF). Utah State Parks Planning. Discover Crossley, John. "Goosenecks State Park". Americansouthwest.net. Hopkins, Ralph Lee (2002). Hiking the Southwest's Geology: Four Corners Region. The Mountaineers Books. p. 123. ISBN 978-0-89886-856-2.
מחץ הדלתא

מחץ הדלתא (באנגלית: The Delta Force) הוא סרט פעולה אמריקני שיצא לאקרנים בשנת 1986 בבימויו של מנחם גולן ובהפקתם של יורם גלובוס ומנחם גולן. הסרט צולם ברובו בישראל. בסרט השתתף גם שייקה אופיר בתפקיד סוכן מוסד. זה היה סרטו המפורסם האחרון שכן שנה לאחר סיום הסרט נפטר (ב-1986 אופיר השתתף בסרט נוסף - "אמריקה 3000"). היה זה גם סרטו האחרון של לי מרווין, שגילם את דמות מפקד "כוח דלתא", ומת לאחר שנה מהתקף לב. את סצינות המטוס החטוף צילמו בנמל התעופה בן-גוריון ואילו המיקום שנבחר לשדה התעופה בביירות היה התחנה המטאורולוגית בבית דגן. צ'אק נוריס עצמו ביצע חלק גדול מהפעלולים בסרט אולם בסצינות מסובכות יותר היה לו כפיל. סצנת הפשיטה בה נראים רכבי השטח של כוח דלתא צולמה כולה ביום, למרות העובדה שבסרט הסצנה נראית כפשיטה לילית - זאת בזכות שימוש בפילטרים מיוחדים בעת הצילום. עלילת הסרט מבוססת בצורה רופפת על חטיפת טיסה 847 של TWA. הסרט מספר את סיפורה של "כוח דלתא" יחידת קומנדו אמריקנית מיוחדת המגיעה למזרח התיכון כדי לשחרר אזרחים אמריקנים שנחטפו על ידי מחבלים אירניים, במהלך טיסה של מטוס אמריקני מחברת ATW מאתונה לניו יורק. בין השאר נאלץ הכוח לתכנן פשיטה נועזת על מעוז מחבלים בביירות שבלבנון. באופן מפתיע, הנשק העיקרי שלהם הוא תת מקלע העוזי הישראלי. בנוסף הם מצוידים ברכבי שטח קלים ואופנועים המסוגלים לשגר רקטות. רוב הצילומים התנהלו ביפו בסמטאות ליד הים. ב-1990 יצא סרט ההמשך "מחץ הדלתא 2 - הקשר הקולומביאני". צ'אק נוריס הוא היחיד שחזר לסרט ההמשך לגלם את דמותו סקוט מקוי, הפעם בוים על ידי אחיו אהרון נוריס, והופק על ידי יורם גלובוס, מנחם גולן לא היה מעורב עם סרטי ההמשך אחרי שעזב את החברה בסוף שנות ה-80, בזמן הצילומים בפיליפינים אירעה תאונת מסוק בה נהרגו חמישה, ביניהם הצלם הישראלי גדי דנציג. הסרט כשל בקופות, וקיבל ביקורות שליליות. הסרט השלישי בסדרה "מחץ הדלתא 3: משחק המוות", יצא בשנת 1991 ובו בניגוד לשני הסרטים הראשונים, לא כיכב צ'אק נוריס, אלא בנו מייק נוריס, ואיתו עוד ארבעה שחקנים צעירים, כולם היו בנים או אחים של כוכבים הוליוודים ידועים. ניק קסבטס (בנם של ג׳ינה רולנדס וג׳ון קסבטס), טוני פק (בנו של גרגורי פק), אריק דאגלס (בנו הצעיר של קירק דאגלס ואחיו של מייקל דאגלס), וכן מתיו פן (אחיו הצעיר של שון פן). שחקנים ישראלים שכיכבו בסרט היו יונתן צ'רצ'י וחנה אזולאי-הספרי. מדיה וקבצים בנושא מחץ הדלתא בוויקישיתוף "מחץ הדלתא", במסד הנתונים הקולנועיים IMDb (באנגלית) "מחץ הדלתא", באתר נטפליקס "מחץ הדלתא", באתר AllMovie (באנגלית) "מחץ הדלתא", באתר Rotten Tomatoes (באנגלית) "מחץ הדלתא", באתר Box Office Mojo (באנגלית) "מחץ הדלתא", באתר Metacritic (באנגלית) "מחץ הדלתא", באתר אידיבי "מחץ הדלתא", במסד הנתונים הקולנועיים KinoPoisk (ברוסית) דור ההמשך דאגלס. ולא קירק; פק, ולא גרגור, חדשות, 11 אפריל 1990 רון פודכלניק, מחץ הדלתא. גם הבנים רוצים, מעריב, 18 ביולי 1990
OGLE-2007-BLG-368L

OGLE-2007-BLG-368L הוא כוכב אשר נמצא במרחק של 19,230 שנות אור (5,900 פארסק) מכדור הארץ בקבוצת הכוכבים עקרב. הכוכב בעל מסה של 0.65 מסות שמש והוא ככל הנראה בעל סיווג ספקטרליK. בשנת 2009 נמצא כוכב לכת אשר קיבל את השם OGLE-2007-BLG-368Lb, כוכב הלכת המקיף את OGLE-2007-BLG-368L במרחק של 3.3 יחידות אסטרונומיות והוא בעל מסה של 22 מסות כדור הארץ. OGLE-2007-BLG-368L, בבסיס הנתונים SIMBAD לגרמי שמיים אסטרונומיים http://www.openexoplanetcatalogue.com/planet/OGLE-2007-BLG-368L%20b/ http://iopscience.iop.org/article/10.1088/0004-637X/710/2/1641;jsessionid=31E18347531C6E169702F2EE8A3B4918.c4.iopscience.cld.iop.org
אנה מארי צ'ה

אנה מארי צ'ה (נולדה ב-17 בספטמבר 1977) היא דוגמנית ושחקנית הונגרייה. צ'ה נולדה בבודפשט, היא החלה לקחת קורסים בדוגמנות בגיל ארבע עשרה ומשכה תשומת לב בשוק האופנה ההונגרי, ב-1995 זכתה בתחרות דוגמנית העל העולמית והחלה לעבוד עם סוכנות פורד, במהלך הקריירה שלה היא חילקה את זמנה בין ניו יורק לפריז, למדה יחסים בינלאומיים באוניברסיטה בהונגריה וקיבלה תואר בספרות צרפתית מאוניברסיטה בפריז. היא צעדה בתצוגות אופנה של ולנטינו גאראווני, כריסטיאן לקרואה, פנדי, שאנל וכריסטיאן דיור. היא הצטלמה למגזינים ווג ואל והופיעה בקטלוגים של בולגארי ולואי ויטון, היא השתתפה כשחקנית במספר הפקות קולנועיות במדינתה וב-2008 שיחקה בסרט המבוסס על מחזה לצד ויגו מורטנסן. היא מתגוררת בלונדון עם בעלה ובתה. אנה מארי צ'ה, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'יבובה

ג'יבובה היא יצרנית איטלקית של נעליים, ציוד ובגדי ספורט עבור ענפי ספורט שונים: כדורסל, כדורגל, קטרגל, כדוריד, כדור עף וכדור מים שנוסדה בשנת 2008. משרדי החברה הראשיים נמצאים בעיר סקאפאטי שבאיטליה ופעילותה של החברה בינלאומית. ג'יבובה משמשת כחברת ההלבשה הרשמית של קייבו ורונה מהסרייה א', של הפועל ירושלים מליגת העל בכדורסל ושל קבוצות נוספות באירופה. מדיה וקבצים בנושא ג'יבובה בוויקישיתוף אתר האינטרנט הרשמי של ג'יבובה (באיטלקית)
לוטו ספורט איטליה

לוטו ספורט איטליה (איטלקית: Lotto Sport Italia) היא יצרנית איטלקית של נעליים, ציוד ובגדי ספורט עבור ענפי ספורט שונים: כדורגל, כדור עף, טניס הוקי אוויר. ועבור ספורטאים שונים. משרדי החברה הראשיים נמצאים בעיר טרוויזו שבאיטליה שם גם נוסדה החברה וכיום היא פעולת ביותר מ-60 מדינות ברחבי העולם. החברה נוסדה בשנת 1973 על ידי משפחת קברלוטו שהייתה הבעלים של קבוצת הכדורגל המקומית של טרוויזו. החלה לראשונה לייצר נעלי טניס ולאחר מכן אביזרים לכדורסל כדוריד אתלטיקה וכדורגל. הסכמי החסויות הראשונים של לוטו נחתמו עם שחקני הכדורגל דינו זוף ורוד חוליט ועם קבוצות הכדורגל מילאן, נבחרת הולנד, נאפולי, יובנטוס וקייבו ורונה וריאל סרגוסה מספרד. לוטו משמשת כספונסרית של ספורטאים ושחקני כדורגל רבים ברחבי העולם כשאחד הבולטים בהם הוא החלוץ האיטלקי לוקה טוני. באירופה משמשת החברה כחברת ההלבשה הרשמית של קבוצות הכדורגל: גנואה, צ'זנה, דיז'ון, סושו, מיינץ 05 והופנהיים. בישראל, משמשת החברה נכון ל-2016 כמלבישה הרשמית של: מכבי נתניה בני סכנין, עירוני ניר רמת השרון, מכבי פתח תקווה והפועל פתח תקווה. מדיה וקבצים בנושא לוטו ספורט איטליה בוויקישיתוף אתר האינטרנט הרשמי של לוטו ספורט איטליה (בשפות מרובות) לוטו ספורט איטליה, ברשת החברתית אקס (טוויטר) לוטו ספורט איטליה, ברשת החברתית אינסטגרם
לוקאס פרס

לוקאס פרס מרטינס (בספרדית: Lucas Pérez Martínez; נולד ב־10 בספטמבר 1988 בא קורוניה שבספרד) הוא כדורגלן ספרדי המשחק בעמדת החלוץ בדפורטיבו לה קורוניה. פרס נולד וגדל בלה קורוניה שבגליסיה, ספרד, והחל את דרכו בשלושה מועדונים מקומיים לפני שעזב למדריד והצטרף ל אתלטיקו מדריד ג' בה שיחק שנתיים בליגה הספרדית השלישית כשבקיץ 2009 חתם בראיו ואיקאנו ותחילה היה חלק מקבוצת המילואים עד שבעונת 2010/11 ערך את הופעת הבכורה שלו עם הקבוצה הראשונה של ראיו ב-6 בנובמבר 2010, בניצחון 0–3 על ריאל ואיאדוליד. ב-17 בינואר 2011, כשחקן חופשי, חתם פרס לשלוש שנים בקרפטי לבוב מליגת העל האוקראינית ועזב לראשונה את ספרד. ב-17 ביולי כבש לוקאס את שער הבכורה שלו בקבוצה בתיקו 1-1 נגד אודסה. בינואר 2012 הוא הושאל לדינמו קייב, אך לכל אורך תקופת ההשאלה לא רשם דקות משחק בקבוצה ובתום העונה סיים את דרכו בקבוצה. ב-5 ביולי 2013 חתם על חוזה לשלוש שנים בפאוק סלוניקי, ששילמה עבורו 700 אלף אירו. ב-17 באוגוסט הוא כבש את שערו הראשון בקבוצה, בניצחון 0–3 על סקודה קסנטי. ב-18 ביולי 2014 הוא חזר לספרד והושאל לעונה אחת עם אופציה לרכישה לדפורטיבו לה קורוניה. ב-17 באוקטובר ערך את הופעת הבכורה שלו במדי "דפור" בה גם כבש את שערו הראשון בקבוצה, בניצחון 0–3 על ולנסיה. בתום עונת ההשאלה, רשם 21 הופעות וכבש שישה שערים וחזר לפאוק. ב-23 ביולי 2015 כבש בניצחון פאוק 0–6 על לוקומוטיבה במוקדמות הליגה האירופית, ושבוע לאחר מכן כבש לזכות פאוק שוב באותה המסגרת נגד ספרטק טרנבה. ב-12 באוגוסט 2015 חתם פרס על חוזה לארבע שנים בדפורטיבו לה קורוניה ועד ה-12 בדצמבר עמד מאזנו בקבוצה על 11 כיבושים ב-15 משחקים והיה שותף לתיקו 2-2 של דפורטיבו מול ברצלונה. בסך הכלו רשם בקדנציה השנייה שלו במדי לה קורוניה 37 הופעות ליגה וכבש 18 שערים. ב-27 באוגוסט 2016 הכריז מנג'ר ארסנל ארסן ונגר כי פרס עבר בדיקות רפואיות ויחתום בקבוצה לאחר השלמת עסקת ההעברה. שלושה ימים לאחר מכן, הושלמה העברתו לארסנל, כשחתם על החוזה בקבוצה ששילמה עבורו 17 מיליון אירו. ב-31 באוגוסט 2017 הושאל בחזרה לדפורטיבו לה קורוניה. ב-9 באוגוסט 2018 חתם בווסטהאם יונייטד. ב-3 ביוני 2019 חזר לספרד וחתם בדפורטיבו אלאבס. ב-31 באוגוסט 2021 חתם באלצ'ה. ב-31 בינואר 2022 עבר לקדיס. ב-31 בדצמבר 2022 חזר פרס לדפורטיבו לה קורוניה. מדיה וקבצים בנושא לוקאס פרס בוויקישיתוף אתר האינטרנט הרשמי של לוקאס פרס (בספרדית ובאנגלית) לוקאס פרס, ברשת החברתית אקס (טוויטר) לוקאס פרס, ברשת החברתית אינסטגרם לוקאס פרס, באתר Transfermarkt לוקאס פרס, באתר Soccerway לוקאס פרס, באתר BDFutbol לוקאס פרס, באתר WorldFootball.net לוקאס פרס, באתר FootballDatabase.eu מיכאל יוכין, ‏שילם חצי מיליון אירו כדי לרדת לליגה השלישית, באתר ONE‏, 3 בינואר 2023
בטרקאפ

בטרקאפ (בתרגומים אחדים נורית או מרגנית) היא דמות מן הספר הנסיכה הקסומה שכתב ויליאם גולדמן. בטרקאפ גרה בפלורין בחווה עם הוריה, בה היא מוצאת הנאה יחידה ברכיבה על סוס (אותו היא מכנה "סוס", גולדמן מסביר זאת בשל חוסר הדמיון שנחנה בו בטארקאפ) ובהתעמרות בנער החווה ווסטלי (לו היא קוראת "נער חווה"), שלכל תחינותיה והתעמרויותיה עונה לה "כרצונך" (באנגלית: "As You Wish"). יום אחד מגיע הרוזן רוּגן לביתה, בעקבות השמועה על יופייה הרב. הרוזנת מגלה עניין רב יותר דווקא בווסטלי, ובטרקאפ, בקנאתה, מבינה כי היא מאוהבת בו. בטרקאפ מתוודה על אהבתה, וווסטלי משיב לה בווידוי הדדי. לאחר זמן ווסטלי נוסע לאמריקה על מנת להרוויח כסף כדי לממן את נישואיהם העתידיים של בטארקאפ ושלו. לאחר זמן לא רב מגיעות ידיעות על כך שהפיראט "רוברטס האיום" כבש את ספינתו של ווסטלי, ובטרקאפ מאמינה שווסטלי מת. היא נודרת לא לאהוב שוב לעולם. במקביל הנסיך האמפרדינק, שאביו חולה, מעוניין לחפש כלה שתוליד לו יורש עצר. האמפרדיק מתייעץ עם הרוזן רוגן ומסביר לו כי הוא לא מחפש אהבה, אלא רק רוצה להמשיך לצוד, ובגלל זה הוא צריך יורש עצר. מבחינת דרישותיו מהכלה, כל שהוא מבקש ממנה הוא שתהיה נסבלת. רוגן נזכר בביקורו עם אצל בטרקאפ ומציע אותה כשידוך. האמפרדינק נעתר להצעה, ובאשר לבטרקאפ, לאחר שמובהר לה כי היא לא צריכה לאהוב את בעלה, אלא רק לשהות במחיצתו וליהנות ממותרות המלוכה, היא ניאותה גם כן. כעבור שלוש שנים, אירוסיהם של הנסיך ובטרקאפ מוכרזים בטקס רב פאר. שבעקבות בריאותו של המלך מתחילה מוקדם. לאחר הטקס בטרקאפ נחטפת על ידי שלושה חוטפים, איניגו מונטויה, הסיף הספרדי, פזיק, הענק המתאבק הטורקי, ומנהיג החבורה, ויזיני הסיציליאני שאין שני לו בחכמה ופיקחות. השלושה נשכרו לקחת את בטרקאפ בשבי ולרצוח אותה באזור הספר של גילדר, כדי לחרחר מלחמה בינה לפלורין. החטיפה מתבצעת בזמן שהנסיכה המיועדת רוכבת על סוסה האהוב. חבורת שכירי החרב לא מאבדת זמן, ומיד יוצאת להפלגה לאורך תעלת פלורין לעבר צוקי שיגעון. במהלך השיט, בספינה המהירה בפלורין או בגילדר, החבורה מבחינה באנייה הדולקת אחריהם, שמצליחה לצמצם במידת מה את הפער. בטרקאפ המפוחדת מנסה לברוח, אך כאשר צלופחים כמעט וטורפים אותה, היא נזקקת לעזרה של חוטפיה כדי לשוב לסירה ופזיק מרביץ להם. בהגיעם לצוקי הטירוף, פזיק מתחיל בטיפוס כשהוא סוחב את השלושה האחרים על גבו, כשהוא נעזר בחבל שהונח שם לפני שהם הגיעו. וויזיני לוקח אותה איתו ועורך פיקניק, ומחכה לאויבו אם בכלל הוא חי, כאשר ווסטלי מגיע הם עורכים קרב מוחות ווסטלי מציל את בטרקאפ והם עוברים ביחד את ביצת האש עד שצבאו של הנסיך האמפרדינק עוצר אותם. האמפרדינק משקר לבטרקאפ ואומר לה שהוא שולח את ווסטלי לספינתו אך בעצם לקח אותו לביבר המוות, משם מצילים אותו איניגו ופזיק. השלישייה מצילה את בטרקאפ והם בורחים מפלורין לספינתו של ווסטלי. הנסיכה הקסומה (סרט) שרי שביט, "הנסיכה הקסומה": נעים להכיר, איניגו מונטויה, באתר ynet, 27 ביולי 2013 "הנסיכה הקסומה", במסד הנתונים הקולנועיים IMDb (באנגלית) "הנסיכה הקסומה", ביקורת על הסרט באתר "עין הדג" אמיר בוגן, "הנסיכה הקסומה": לאן נעלם איניגו מונטויה?, באתר ynet, 19 ביולי 2011 דורון פישלר‏, "הנסיכה הקסומה" חוגג 25: למה אנחנו כל כך אוהבים אותו?, באתר וואלה, 23 בספטמבר 2012 יוני בינרט, 25 שנה ל"הנסיכה הקסומה": איפה הכוכבים היום?, באתר Xnet‏, 27 בספטמבר 2012
קורפוס הפרשים הראשון (האימפריה הגרמנית)

קורפוס הפרשים הראשון (בגרמנית: Höhere Kavallerie-Kommando Nr 1 תרגום מילולי: "פיקוד הפרשים הגבוה מס' 1") היה קורפוס של צבא הקיסרות הגרמנית. הקורפוס לחם במלחמת העולם הראשונה, ופורק ב-1918. הקורפוס הוקם באוגוסט 1914 עם פרוץ מלחמת העולם הראשונה, וכמפקדו מונה מנפרד פון ריכטהופן (לא לבלבל עם הברון האדום). הקורפוס כלל בשלב ראשון את דיוויזיית הפרשים של המשמר ואת דיוויזיית הפרשים ה-5, ונכלל במסגרת הארמייה השלישית של מקס פון האוזן. הקורפוס נפרס בחזית המערבית ולקח חלק במערכה על הגבולות, ובקרב הראשון על המארן. ב-6 בנובמבר 1914 הועבר הקורפוס לחזית המזרחית, כחלק מהארמייה התשיעית, ונטל חלק חשוב יחד עם קורפוס המילואים ה-25 בקרב לודז'. ב-22 באפריל 1915 נכלל הקורפוס במסגרת פלגת הארמייה לאוונשטיין, והשתתף במתקפת גורליצה-טרנוב ובכיבוש קורלנד. עם זאת, בהדרגה נוכח הפיקוד העליון הגרמני שהפרשים אינם יעילים במיוחד במלחמת חפירות, והקורפוס הוסב בהדרגה להיות קורפוס חי"ר. ב-20 בנובמבר 1916 פורק הקורפוס ועל בסיסו הוקם הקורפוס ה-56. הקורפוס המשיך ללחום בחזית המזרחית, עד שפורק ב-3 במרץ 1918 עם החתימה על הסכם ברסט-ליטובסק. גנרל חיל הפרשים מנפרד פון ריכטהופן (2 באוגוסט 1914 - 23 בספטמבר 1916) גנרל חיל הפרשים גוץ פון קינג (23 בספטמבר 1916 - 3 במרץ 1918) קורפוסי הפרשים של הצבא הקיסרי באתר Die höchsten Kommandostellen des Heeres (בגרמנית)
קורפוס הפרשים השני (האימפריה הגרמנית)

קורפוס הפרשים השני (בגרמנית: Höhere Kavallerie-Kommando Nr 2 תרגום מילולי: "פיקוד הפרשים הגבוה מס' 2") היה קורפוס של צבא הקיסרות הגרמנית, שלחם במלחמת העולם הראשונה. הקורפוס גויס ב-2 באוגוסט 1914 עם פרוץ מלחמת העולם הראשונה. כמפקדו הראשון מונה גאורג פון דר מרוויץ, והוא כלל את דיוויזיות הפרשים ה-2 ה-4 וה-9. הקורפוס נפרס בחזית המערבית, והשתתף בפלישה הגרמנית לבלגיה. הוא לחם בקרב האלן, ולאחר מכן בקרב לה קאטו. לאחר מכן הועבר הקורפוס תחת פיקוד הארמייה השישית של רופרכט, נסיך הכתר מבוואריה, והשתתף עמה בקרב איפר הראשון. לאחר הקרב, פתחו שני הצדדים במלחמת חפירות ארוכה ומתישה שעתידה לאפיין את החזית המערבית במשך שאר המלחמה, ובהדרגה הבינו הגרמנים שהפרשים אינם בנויים להתמודד בתנאים החדשים. קורפוס הפרשים ה-2 פורק ב-23 בינואר 1915. קורפוסי הפרשים של הצבא הקיסרי באתר Die höchsten Kommandostellen des Heeres (בגרמנית)
קופא

קופא (אות גדולה: Ϙ או Ϟ, אות קטנה: ϙ או ϟ) הייתה אות באלפבית היווני. האות סימלה את המספר 90 בספרות יווניות. כאשר האות מופיעה בהקשר אלפביתי, לדוגמה כתיעתוק של q הגרמנית, היא מופיעה בצורה המזכירה יותר Q, כך: . האות שימשה בתקופה הקדומה אולם בתקופה היוונית הקלאסית הופסק השימוש באות, אם כי ביוונית דורית המשיך השימוש באות עד למאה החמישית לפנה"ס. האות קופא התפתחה מתוך האות (קוף) באלפבית הפיניקי (המקביל לקו"ף באלפבית העברי), והיא מקורה של האות Q באלפבית הלטיני, וכן באות בעלת שם זהה באלפבית הקירילי. האות שימשה גם כסימון לעיר קורינתוס, שהכתיב העתיק של שמה היה Ϙόρινθος. מדיה וקבצים בנושא קופא בוויקישיתוף קוֹפָּה (באנגלית) התפתחות האות קופא לאות Q.
אליפות אפריקה באתלטיקה

אליפות אפריקה באתלטיקה היא תחרות שמארגנת התאחדות האתלטיקה האפריקאית (CAA) מאז שנת 1979. מאז שנת 1996 מתקיימת האליפות אחת לשנתיים. קניה היא המדינה שזכתה במספר המדליות הגדול ביותר (363) וניגריה היא המדינה שזכתה במספר מדליות הזהב הגדול ביותר (146). האליפות האחרונה התקיימה בשנת 2016 בדרבן, דרום אפריקה והשתתפו בה נציגים מ-47 מדינות. מדיה וקבצים בנושא אליפות אפריקה באתלטיקה בוויקישיתוף אתר האינטרנט הרשמי של אליפות אפריקה באתלטיקה (באנגלית ובצרפתית) 19th Africa Senior Championships. Confederation of African Athletics. Retrieved on 2015-03-05. http://www.webcaa.org/en/index.php/82-evenements-majeurs/senior/407-20th-africa-senior-championships-2016-in-south-africa http://www.webcaa.org/en/index.php/utiliser-joomla/utiliser-extensions/composants/composant-contenu/liste-categories/78-top-articles/437-caa-and-nigeria-sign-very-important-agreements. Confederation of African Athletics. Retrieved on 2016-06-28.
שימאו אינטרנשיונל פלאזה

שימאו אינטרנשיונל פלאזה (בכתב סיני: 上海世茂国际广) הוא גורד שחקים המתנשא לגובה של 333.3 מטר (1,094 רגל) וכולל 60 קומות (בנוסף ל-3 קומות תת-קרקעיות) אשר נמצא במרכז העסקים הראשי חואנגפו שבשאנגחאי, סין. בניית המגדל החלה בשנת 2001 והסתיימה בשנת 2006. שימאו אינטרנשיונל פלאזה בעל שני צריחים בקצהו, אשר מתנשאים לגובה של 333.3 מטרים. רוב הבניין (48 הקומות התחתונות) מכיל מלון חמישה כוכבים מפואר ביותר: מלון לה רויאל מרידיאן שנגחאי הכולל כ-770 חדרי מלון. המגדל מכיל בנוסף גם תשע קומות של קניון ועוד שלוש קומות של מועדונים מיוחדים. המגדל משתרע על שטח של 91,600 מטרים רבועים וכולל כ-300 מגרשי חנייה. קבוצת שימאו שנגחאי קנתה את המפתחת המקורית של הבניין, קבוצת ואן שיאנג בשנת 2001 ושינתה את שמו של המגדל. חזיתו המזרחית של מגדל שימאו אינטרנשיונל פלאזה המגדל במהלך בנייתו, שנת 2005 מדיה וקבצים בנושא שימאו אינטרנשיונל פלאזה בוויקישיתוף http://skyscrapercenter.com/building/shimao-international-plaza/370
פוואיו טמבו

פוואיו טמבו (באנגלית: Fwayo Tembo; נולד ב-2 במאי 1989) הוא כדורגלן זמבי המשחק בעמדת הקשר הימני. טמבו התחיל את הקריירה שלו בקבוצות מקומיות עד שבגיל 19 הצטרף לאטואל דו סאהל מליגת העל התוניסאית. ב-29 במאי 2010 חתם בפ.צ. בזל מליגת העל השווייצרית תמורת 1.2 מיליון אירו. ב-20 ביולי 2010 ערך את הופעת הבכורה שלו בניצחון 2-3 נגד פ.צ. ציריך. ב-14 באוגוסט 2010 הבקיע את שער הבכורה שלו במועדון בהפסד 4-1 ללוצרן. בקיץ 2012 חתם באסטרה ג'יורג'יו מליגת העל הרומנית. טמבו טען שהסיבה לעזיבתו הייתה כי מאמן הקבוצה תורסטן פינק אמר לעברו הערה גזענית. באפריל 2016 חזר לזמביה וחתם לשנתיים בפאוור דינמוס. ב-19 באוגוסט 2016 הושאל להפועל רעננה לעונה אחת. בצעירותו, השתתף טמבו עם נבחרת הנוער של זמביה באליפות אפריקה לנוער והיה מלך שערי הטורניר עם חמישה שערים. ב-19 בנובמבר 2008 ערך את הופעת הבכורה שלו בנבחרת הבוגרת בהפסד 3-0 למרוקו. ב-5 בספטמבר 2010 הבקיע את שער הבכורה שלו בנבחרת בניצחון 0-4 נגד קומורו. פוואיו טמבו, באתר Transfermarkt פוואיו טמבו, באתר Fussballdaten.de (בגרמנית) פוואיו טמבו, באתר Soccerway פוואיו טמבו, באתר WorldFootball.net פוואיו טמבו, באתר National Football Teams פוואיו טמבו, באתר FootballDatabase.eu רז אמיר ויגאל ברמן, ‏גורש ממשיך בשער ב"ש, גם בוזגלו ושהר בהרכב, באתר ONE‏, 20 באוגוסט 2016
מוזיקה שקולה

מוזיקה שקולה (באנגלית: An Equal Music) הוא רומן אנגלי מאת הסופר ההודי ויקרם סת. יצא לאור ב-1999. הופיע בעברית בהוצאת זמורה-ביתן. גיבור הספר, המסופר בגוף ראשון, הוא הכנר מייקל הולם, החי בלונדון לבדו ומנגן כינור שני ברביעיית המיתרים מאג'וֹרֶה. הוא פוגש את ג'וליה, חברתו לשעבר ופסנתרנית מחוננת, אותה לא ראה מזה שנים. אהבתו אליה ניצתת מחדש, אף כי היא נשואה ואם לילד ולו עצמו יש חברה חדשה, גם היא כנרת. הוא מזמין את ג'וליה להצטרף אל רביעיית מאג'ורה להופעות, ומגלה כי היא שומרת על סוד גדול המטיל את צילו על חייה ועל הרביעייה. במקביל מתואר מאבקם המתמיד של המוזיקאים בניסיון לנגן, להתפרנס ולהתפרסם. רביעיית מאג'ורה מחליטה להקליט את אמנות הפוגה, יצירתו הגאונית של יוהאן סבסטיאן באך. הספר זכה להצלחה רבה ולשבחים מצד מוזיקאים וחובבי מוזיקה בשל התיאור המדויק של הווי חייהם של מוזיקאים קלאסיים והדרך בה הם עובדים. בעקבות הצלחת הספר יצא דיסק כפול בשם "מוזיקה שקולה", ובו מבוצעות היצירות שנזכרו בספר, בין השאר בביצוע הכנר פיליפ אונורֶה, בן-זוגו של הסופר. מוזיקה שקולה, באתר OCLC (באנגלית)
לכודים (סדרת טלוויזיה איסלנדית)

לכודים (באיסלנדית: Ófærð) היא סדרת טלוויזיה איסלנדית מסוגת מותחן שנוצרה על ידי בלטאזר קורמאקור והופקה על ידי אולפני RVK. לאחר הקרנתה הראשונה בפסטיבל הסרטים הבינלאומי בטורונטו ב-20 בספטמבר 2015, היא שודרה לראשונה בערוץ RUV ב-27 בדצמבר. מאז היא נמכרה למספר רשתות שידור ברחבי העולם, בהן ה-BBC, שהחלה לשדר אותה ב-13 בפברואר 2016. חברת ויינשטיין רכשה את זכויות ההפצה בארצות הברית. עשרת פרקי העונה הראשונה גוללו את סיפורו של אנדרי אולאפסון, מפקד משטרה בעיירה סיגליופיורדור באיסלנד המנסה לפתור חקירת רצח של אדם בעיירה שגופתו נחשפה על ידי דייג. הסדרה תוארה בתור סדרת הטלוויזיה היקרה ביותר באיסלנד עם עלות של כ-6,5 מיליון אירו. בספטמבר 2016 הוזמנה עונה שנייה בת 10 פרקים שצילומיה החלו באוקטובר 2017 ושודרה ב-26 בדצמבר 2018 ברשת RÚV, כאשר BBC Four שידרה את העונה בפברואר ומרץ 2019. עונה שלישית הוזמנה בדצמבר 2018. מפקד המשטרה אנדרי אולאפסון נדרש לחקור מעשי רצח בעיירה שכוחת האל שבה הוא מתגורר בצפון הרחוק והקפוא. עונה 1 הפרק הראשון נפתח באירוע שקורה בשנת 2008 שסביבו נעה העלילה של העונה הראשונה. באירוע נראים זוג אוהבים צעיר בשם דאגני והיוטור מגיעים אל מבנה בעיירה. הזוג נכלא לשרפה במבנה ממנה שורד רק היוטור. בהמשך העלילה מתברר שמדובר במפעל לייצור דגים שהיה בבעלות של כמה שותפים מהעיירה והשרפה בו הייתה מכוונת. אתר האינטרנט הרשמי של לכודים (באיסלנדית) "לכודים", במסד הנתונים הקולנועיים IMDb (באנגלית) "לכודים", באתר נטפליקס "לכודים", באתר Rotten Tomatoes (באנגלית) "לכודים", במסד הנתונים הקולנועיים KinoPoisk (ברוסית) אביעד קדרון‏, קוביות סוכר: למרות האימה, "לכודים" היא ממתק איסלנדי מענג, באתר וואלה, 25 באוגוסט 2016
דייוויד ג'יימס אליוט

דייוויד ג'יימס אליוט (באנגלית: David James Elliott; נולד ב-21 בספטמבר 1960) הוא שחקן קנדי. אליוט נולד באונטריו, קנדה כדייוויד ויליאם סמית' כילד אמצעי מבין שלושה בנים. בנעוריו ניגן בלהקה ועזב את התיכון על מנת להגשים את חלומו להיות כוכב רוק אך שנה לאחר מכן השלים את לימודיו ולאחר מכן למד החל ללמוד באוניברסיטה המטרופולינית של טורונטו, שם סיים את לימודי בשנת 1982. הוא נבחן לפסטיבל תיאטרון באונטריו והתקבל אליו, לאחר מכן עבר ללוס אנג'לס ואימץ את שם הבמה ג'יימס אליוט לאחר שגילה כי ישנו שחקן בשם דייוויד סמית. הוא הופיע בתחילה במספר סדרות טלוויזיה ובין היתר ב"נוטס לנדינג" ו"דוגי האוזר". בשנת 1988 הצטרף לעונה השלישית של סדרת הדרמה המשפטית "Street Legal" של ערוץ CBC Television (אנ'), בדמותו של ניק דלגאדו אותו גילם גם בשתי העונות הבאות עד 1991. ב-1994 שיחק תפקיד קבוע בארבעה פרקים של "מלרוז פלייס" והתארח בפרק של "סיינפלד". ב-1995 החל לשחק את התפקיד הראשי בסדרה המשפטית "ג'אג", שם שיחק במשך עשר עונות עד סיום הסדרה. ב-1996 נבחר על ידי מגזין פיפל כאחד האנשים היפים בעולם. ב-2001 הופיע בקומדיה "פסיכולוגיה בגרוש" לצד קורטני קוקס. בשנת 2010 שיחק בסדרת הדרמה של ABC, "נוכלים", בתפקיד ראשי של וולף ווסט, אך זו ירדה מאוויר לאחר עונה אחת. ב-2012 התארח בסדרה "ביצ'יות מבית טוב" של רשת ABC. ב-2014 התארח בסדרה "מד מן", ושנה לאחר מכן התארח בסדרה "צוות עקרב". בשנת 2018 שיחק בסרט" ענייני המדינה" בתפקיד של ג'ון בולנד ביינס. בשנת 2019 שיחק בשלושה פרקים מתוך סדרת המשטרה "NCIS: לוס אנג'לס". באותה שנה שיחק בסרט הדרמה האמריקאי "The Obituary of Tunde Johnson" בתור אלפרד. בשנת 2020 החל לשחק בסדרת הדרמה האמריקאית "נאחזת בקרח". בפברואר 2020 פורסם כי אליוט ישחק לצד מינקה קלי ואלון אבוטבול בסרט הביוגרפי "לנסקי" על חייו של מאיר לנסקי המאפיונר היהודי. הסרט יצא בשנת 2021. בשנת 2022 שיחק לצד ראיין פיליפה במותחן הפעולה האמריקאי "מסלול התנגשות" (אנ'). ב-1992 נישא לשחקנית ננסי צ'מברס ולהם שני ילדים. דייוויד ג'יימס אליוט, במסד הנתונים הקולנועיים IMDb (באנגלית) דייוויד ג'יימס אליוט, באתר AllMovie (באנגלית) דייוויד ג'יימס אליוט, במסד הנתונים הקולנועיים KinoPoisk (ברוסית) D'Alessandro, Anthony (13 בפברואר 2020). "'Lansky': DC 'Titans' Actress Minka Kelly & More Join Harvey Keitel & Sam Worthington In Gangster Epic – EFM". Deadline Hollywood. נבדק ב-31 במרץ 2020. {{cite web}}: (עזרה) ערך זה הוא קצרמר בנושא שחקנים. אתם מוזמנים לתרום לוויקיפדיה ולהרחיב אותו.